Durhamgo katedrala

Durhamgo katedrala () Ingalaterrako izen bereko hiriko katedrala da.Mackenzie, Eneas & al. An Historical, Topographical, and Descriptive View of the County Palatine of Durham: Comprehending the Various Subjects of Natural, Civil, and Ecclesiastical Geography, Agriculture, Mines, Manufactures, Navigation, Trade, Commerce, Buildings, Antiquities, Curiosities, Public Institutions, Charities, Population, Customs, Biography, Local History, &c., Vol. II, p. 366. Mackenzie & Dent (Newcastle), 1834.Durham Cathedral: The Shrine of St Cuthbert. "About Us". Chapter of Durham (Durham), 2014. A Church Near You. "Durham Cathedral, Durham". Church of England (Londres), 2014Association of English Cathedrals "Durham Cathedral". Consultado el 21 de diciembre de 2014. Durhamgo apezpikuaren egoitza da, Ingalaterrako Elizaren hierarkiako laugarren apezpikua dena. Gaur egungo katedrala 1093an hasi zen, saxoi «eliza zuria» ordezkatuz, eta Europako normandiar arkitekturaren adibiderik onenetako bat da. Zentro erlijioso garrantzitsua da gaur egun ere. San Cuthberten santutegiaren egoitza da.Durham Cathedral: The Shrine of St Cuthbert. Official Website. Chapter of Durham (Durham), 2014

Europako normandiar arkitekturaren adibiderik bukatuenetakotzat jotzen da, eta 1986an UNESCOren Gizateriaren Ondare izendatu zuten, Durhamgo gazteluarekin batera. 66 metroko garaiera duen dorrearen gainetik — 325 maila ditu — gaztelua, Durham herria eta inguruko eremua ikus daitezke.

Katedralak santutegia eta Cuthbert Lindisfarnekoarekin (VII. mendeko santua) lotutako hainbat altxor ditu. Lindisfarneko monjeek eraman zituzten Durhamera IX. mendean. Bertan, Northumbriako San Osvaldoren burua eta Beda Beneragarriaren erlikiak ere badaude. Gainera, bere liburutegiak Ingalaterran inprimatutako liburu zaharren multzorik osatuenetako bat, Disoluzioaren aurreko kontu monastikoak eta Magna Cartaren hiru kopia ditu.

1080tik 1836ra arte, Durhamgo gotzainak errege-konde baten botereaz gozatu zuen, eta buruzagitza erlijiosoa ez ezik, militarra eta zibila ere izan zuen Eskoziako muga babesteko. Katedraleko hormak Durhamgo gazteluaren zati ziren, Durhamgo apezpikuaren egoitzetako bat.

Ingalaterrako Elizak eguneroko zerbitzuak egiten ditu katedralean, Durhamgo katedraleko koruarekin egunero abesten, astelehenetan eta korua oporretan dagoenean izan ezik. Katedrala erakarpen turistiko handia da eskualde barruan, eta 755.000 bisitari erakarri zituen 2015ean.

 Erreferentziak 

 Kanpo estekak 
 Webgune ofiziala 

Kategoria:Durhamgo eraikinak
Kategoria:Ingalaterrako katedralak
Kategoria:Katedral erromanikoak
Kategoria:Katedral anglikanoak
Kategoria:Normandiar arkitektura
Kategoria:Erresuma Batuko arkitektura erromanikoa
Kategoria:1133an amaitutako eraikinak
Kategoria:Ingalaterrako katedral gotikoak
Kategoria:Gizateriaren Ondarea Ingalaterran